Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για το άνοιγμα και τον τρόπο διαχείρισης κοινοτικής δασμολογικής ποσόστωσης για ορισμένα προϊόντα αλιείας καταγωγής Θέουτας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Για τα έτη 1998 και 1999, με τον Κανονισμό (ΕΚ) αριθ.2622/97 το Συμβούλιο άνοιξε δασμολογικές ποσοστώσεις για τα ιχθύδια και τον νεαρό πληθυσμό λαυρακίων και τσιπουρών (κωδικός ΣΟ ex 0301 99 90), τα λαυράκια (κωδικός ΣΟ 0302 69 94) και τις τσιπούρες (κωδικός ΣΟ 0302 69 95), καταγωγής Θέουτα.

2. Με επιστολή της της 15ης Νοεμβρίου 1999, η ισπανική διοίκηση υπέβαλε στην Επιτροπή αίτηση για την παράταση της ισχύος των εν λόγω δασμολογικών ποσοστώσεων μέχρι το έτος 2000. Εντούτοις, από τις ανεπίσημες επαφές με τα κράτη μέλη στο πλαίσιο της ομάδας οικονομικών θεμάτων του Συμβουλίου της 24ης Νοεμβρίου προέκυψε ότι, σύμφωνα με το πρωτόκολλο σχετικά με το ρόλο των εθνικών κοινοβουλίων στην Ευρωπαϊκή Ένωση (Πρωτόκολλο αριθ. 9 της Συνθήκης του Άμστερνταμ), το Συμβούλιο δεν είναι σε θέση να εκδόσει κανονισμό για την παράταση της ισχύος του κανονισμού του Συμβουλίου (ΕΚ) αριθ. 2622/97 πριν τις 31.12.1999. συνεπώς, είναι απαραίτητο να ανοιχθούν εκ νέου οι εν λόγω ποσοστώσεις με την έγκριση της παρούσας πρότασης.

3. Για να υποστηρίξουν την αίτησή τους οι ισπανικές αρχές προέβαλαν επιχειρήματα σχετικά με την κοινωνικοοικονομική κατάσταση της Θέουτα. Βάσει των στοιχείων αυτών διαπιστώνονται οι πιέσεις στις οποίες υποβάλλεται η οικονομία της Θεούτα και οι δυσχέρειες που αντιμετωπίζει στον τομέα της αλιείας η Θεούτα.

Το άνοιγμα δασμολογικών ποσοστώσεων για τα εν λόγω προϊόντα για το 2000, το 2001 και το 2002 είναι δικαιολογημένο διότι η οικονομική κατάσταση της Θέουτας καθιστά αναγκαία την εφαρμογή των προτιμησιακών μέτρων προκειμένου να διευκολυνθούν οι εξαγωγές της προς την Κοινότητα. Εξάλλου, η Κοινότητα παρέχει σε ορισμένες τρίτες χώρες, ιδίως στις χώρες του Μαγκρέμπ, προτιμησιακή δασμολογική μεταχείριση για τα προϊόντα των ιδίων κωδικών ΣΟ. Είναι, λοιπόν, λογικό αυτή η μεταχείριση να παρέχεται επίσης και στη Θέουτα.

Η ποσοστωτική περίοδος καθορίζεται από την 1η Ιανουαρίου έως την 31η Δεκεμβρίου κάθε έτους. Δεδομένου ότι ο παρών κανονισμός δεν μπορεί να εκδοθεί από το Συμβούλιο πριν τις αρχές του έτους 2000, η περίοδος ποσόστωσης για το 2000 θα καθοριστεί από την 1η Απριλίου ως τις 31 Δεκεμβρίου, αλλά με όγκο ποσόστωσης για ολόκληρο το έτος.

Οι ετήσιοι όγκοι ποσοστώσεων είναι οι ακόλουθοι:

Ιχθύδια και νεαρός πληθυσμός λαυρακίων και τσιπουρών 3 000 000 μονάδες

Λαυράκια και τσιπούρες 100 τόνοι

Τα ανωτέρω ποσά υπολογίζονται βάση της εκτιμούμενης παραγωγής των εν λόγω προϊόντων σύμφωνα με τα στοιχεία που παρέχουν οι ισπανικές αρχές.

2000/0026 (ACC) Πρόταση ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ για το άνοιγμα και τον τρόπο διαχείρισης κοινοτικής δασμολογικής ποσόστωσης για ορισμένα προϊόντα αλιείας καταγωγής Θέουτας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής [1],

[1] EE C &, &, σ &

Εκτιμώντας τα εξής:

(1) Με τον κανονισμό (ΕΚ) αριθ. 2622/97 [2] το Συμβούλιο άνοιξε εκ νέου για τα έτη 1998/99, κοινοτικές δασμολογικές ποσοστώσεις μηδενικού δασμού για τα ζωντανά ιχθύδια και το νεαρό πληθυσμό λαυρακίων και τσιπουρών, τα λαυράκια και τις τσιπούρες καταγωγής Θέουτας, (αύξων αριθμός 09.0321 και 09.0322)·

[2] ΕΕ L 354, 30.12.1999, σ. 7.

(2) Με την επιστολή της 15ης Νοεμβρίου 1999, το Βασίλειο της Ισπανίας ζήτησε να παραταθεί η ισχύς των ποσοστώσεων που αναφέρονται στον κανονισμό (ΕΚ) αριθ. 2622/97 ως το 2000·

(3) Οι ισπανικές αρχές υποστήριξαν την αίτησή τους με επιχειρήματα κοινωνικής και οικονομικής φύσεως σχετικά με τη Θέουτα, επισημαίνοντας τα προβλήματα λειτουργίας της οικονομίας της Θέουτα και τις δυσκολίες που αντιμετωπίζει ο τοπικός τομέας αλιείας. Η αίτηση είναι δικαιολογημένη δεδομένου ότι η οικονομική κατάσταση στη Θέουτα απαιτεί τη θέσπιση προτιμησιακών μέτρων για τη διευκόλυνση των εξαγωγών της προς την Κοινότητα·

(4) Λόγω της όψιμης διαβίβασης της αίτησης, το Συμβούλιο δεν ήταν σε θέση να εκδώσει κανονισμό για την παράταση της ισχύος των εν λόγω ποσοστώσεων πριν τις 31 Δεκεμβρίου 1999. Συνεπώς, οι εν λόγω ποσοστώσεις ανοίγονται εκ νέου με τον παρόντα κανονισμό·

(5) Για λόγους ορθολογικής οργάνωσης της εφαρμογής των εν λόγω μέτρων, είναι σκόπιμο να μην περιοριστεί η ισχύς των εν λόγω ποσοστώσεων μόνο στο έτος 2000, αλλά να παραταθεί ως τα τέλη του έτους 2002·

(6) Η περίοδος ποσόστωσης θα πρέπει να καθοριστεί από την 1η Ιανουαρίου ως τις 31 Δεκεμβρίου κάθε έτους. Δεδομένου ότι ο παρών κανονισμός θα εφαρμοστεί από την 1η Απριλίου 2000, η περίοδος ποσόστωσης για το 2000 θα καθοριστεί από την 1η Απριλίου ως τις 31 Δεκεμβρίου, αλλά με όγκο ποσόστωσης για ολόκληρο το έτος·

(7) Ότι ο κανονισμός (ΕΟΚ) αριθ. 2454/93 της Eπιτροπής, της 2 Iουλίου 1993, για τον καθορισμό ορισμένων διατάξεων εφαρμογής του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα [3], έχει κωδικοποιήσει τους κανόνες διαχείρισης των δασμολογικών ποσοστώσεων που προορίζονται για χρήση σύμφωνα με την χρονολογική σειρά των ημερομηνιών παραλαβής των διασαφήσεων·

[3] ΕΕ L 253,11.10.1993, σ. 1. κανονισμός όπως τροποποιήθηκε τελευταία από τον κανονισμό (ΕΚ) αριθ. (ΕΕ L &, σ. ).

(8) Ότι η επιλεξιμότητα για τις δασμολογικές ποσοστώσεις που καθιερώνεται με τον παρόντα κανονισμό υπόκειται στον καθορισμό της προτιμησιακής καταγωγής που προβλέπεται στο άρθρο 27 του κανονισμού (ΕΟΚ) αριθ. 2913/92 [4].

[4] ΕΕ L 302, 19.10.1992, σ. 1. κανονισμός όπως τροποποιήθηκε τελευταία από τον κανονισμό (ΕΚ) αριθ. (ΕΕ L &, σ. ).

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το έτος 2000, από την 1η Απριλίου έως τις 31 Δεκεμβρίου, και τα έτη 2001 και 2002, από την 1η Ιανουαρίου έως τις 31 Δεκεμβρίου, οι δασμοί που εφαρμόζονται για την εισαγωγή στην Κοινότητα των εν λόγω προϊόντων, καταγωγής Θέουτα, αναστέλλονται στο επίπεδο και εντός των ορίων των κοινοτικών δασμολογικών ποσοστώσεων που παρατίθενται παρακάτω:

>ΘΕΣΗ ΠIΝΑΚΑ>

Άρθρο 2

Η καταγωγή του προϊόντος αποδεικνύεται σύμφωνα με το άρθρο 6 του κανονισμού (ΕΟΚ) αριθ. 1135/88 [5] του Συμβουλίου.

[5] ΕΕ L 114, 2.5.1988, σ. 1. κανονισμός όπως τροποποιήθηκε τελευταία από τον κανονισμό (ΕΚ) αριθ. (ΕΕ L &, σ. ).

Άρθρο 3

Τις δασμολογικές ποσοστώσεις τις αναφερόμενες στο άρθρο 1 διαχειρίζεται η Επιτροπή σύμφωνα με τα άρθρα 308 α έως και 308 γ του κανονισμού (ΕΟΚ) αριθ. 2454/93.

Άρθρο 4

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Απριλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

>ΘΕΣΗ ΠIΝΑΚΑ>